AĠENDA

It-Tnejn, 5 ta' Novembru, 2018 fis-6:00 p.m.

MISTOQSIJIET GĦAL TWEĠIBIET ORALI

L-ONOR.

JASON AZZOPARDI staqsa lill-

Jista' l-Prim Ministru jwieġeb il-mistoqsijiet parlamentari 1027 u 162 u ċjoè: Jista' l-Prim Ministru jpoġġi fuq il-Mejda tal-Kamra lista dettaljata tad-direct orders mogħtija minn kull entità, Ministeru, Dipartiment, Korporazzjoni u/jew Awtorità li huma fi ħdan l-Uffiċċju tal-Prim Ministru, matul l-2014, l-2015, l-2016 u l-2017 (sad-data li fiha tkun imwieġba din il-mistoqsija)?

Jista' jagħti d-data meta ngħatat kull direct order, fuq ordni ta' min, lil min, l-ammont involut u għala ma kienx hemm sejħa pubblika f'kull każ?

L-ONOR.

JASON AZZOPARDI staqsa lill-

Ministru għall-Ekonomija, Investiment u Negozji Żgħar

Jista' l-Ministru jwieġeb il-mistoqsija parlamentari 1076 u jgħid min huma l-konsulenti li sal-jum li fih tkun imwieġba din l-interpellanza, kull entità taħtu għandha, il-ħlas u perkaċċi kollha li għandhom rispettivament, u x'tip ta' konsulenza jipprovdu, rispettivament?

L-ONOR.

JASON AZZOPARDI staqsa lill-

Jista' l-Prim Ministru jwieġeb il-mistoqisja parlamentari 1073 u jgħid min huma l-konsulenti li sal-jum li fih tkun imwieġba din l-interpellanza, kull entità taħtu għandha, il-ħlas u perkaċċi kollha li għandhom rispettivament, u x'tip ta' konsulenza jipprovdu, rispettivament?

L-ONOR.

JASON AZZOPARDI staqsa lill-

Jista' l-Prim Ministru, permezz tas-Segretarjat Parlamentari għas-Servizzi Finanzjarji, Ekonomija Diġitali u Innovazzjoni jwieġeb mistoqsija parlamentari 1074 u jgħid min huma l-konsulenti li sal-jum li fih tkun imwieġba din l-interpellanza, kull entità taħtu għandha, il-ħlas u perkaċċi kollha li għandhom rispettivament, u x'tip ta' konsulenza jipprovdu, rispettivament?

L-ONOR.

JASON AZZOPARDI staqsa lill-

Jista' l-Prim Ministru, permezz tas-Segretarjat Parlamentari għar-Riforma, Ċittadinanza u Simplifikazzjoni jwieġeb il-mistoqsija parlamentari 1075 u jgħid min huma l-konsulenti li sal-jum li fih tkun imwieġba din l-interpellanza, kull entità taħtu għandha, il-ħlas u perkaċċi kollha li għandhom rispettivament, u x'tip ta' konsulenza jipprovdu, rispettivament?

L-ONOR.

JASON AZZOPARDI staqsa lill-

Ministru għall-Enerġija u Immaniġġar tal-Ilma

Jista' l-Ministru jgħid kemm hemm impjegati mal-Building Regulations Office u jagħti l-gradi rispettivi tagħhom?

L-ONOR.

CHRIS SAID staqsa lill-

Ministru għall-Ġustizzja, Kultura u Gvern Lokali

Jista' l-Ministru jgħid kemm-il rispons kien hemm għal konsultazzjoni pubblika li nħarġet fl-10 ta' Awwissu 2018 fir-rigward tal-emendi proposti għal Att dwar il-Kompetizzjoni, Kap. 379?

Jista' jelenka l-persuni jew l-entitajiet li wieġbu għal din il-konsultazzjoni u meta ser jiġi ppubblikat l-abbozz in segwitu għal proposti magħmula fl-imsemmija konsultazzjoni?

L-ONOR.

CHRIS SAID staqsa lill-

Jista' l-Ministru jgħid kemm-il każ ittratta d-Direttorat għall-Ilmenti u l-Medjazzjoni bħala entità tal-ADR residwa fl-ambitu ta' LS 378.19 sad-data meta tiġi mwieġba din il-mistoqsija?

Jekk kien hemm xi każijiet f'dan ir-rigward, jista' jelenka wieħed wieħed dwar xiex kienu jittrattaw?

L-ONOR.

CHRIS SAID staqsa lill-

Ministru għall-Finanzi

Jista' l-Ministru jgħid kemm huwa d-disposable income ta' familja li tgħix f'Malta u kemm huwa l-istess disposable income ta' familja li tgħix f'Għawdex skont l-aħħar statistika li għandu l-Ministeru tiegħu?

Jista' jgħid x'inhi n-nefqa medja ta' familja li tgħix f'Malta u l-istess nefqa medja ta' familja li tgħix f'Għawdex ukoll skont l-aħħar statistika li għandu għad-dispożizzjoni tiegħu?

L-ONOR.

CHRIS SAID staqsa lill-

Ministru għal Għawdex

Tista' l-Ministru tgħid kemm kienet in-nefqa f'gazzetti ta' kuljum u ta' nhar ta' Ħadd f'kull dipartiment jew entità li taqa' taħtha mis-sena 2013 sal-lum, maqsuma xahar b'xahar u sena b'sena?

X'inhu l-grad tal-uffiċjali li huma intitolati li jagħmlu użu minn dawn il-gazzetti u f'liema dipartimenti qed jaħdmu?

L-ONOR.

CHRIS SAID staqsa lill-

Ministru għal Għawdex

Tista' l-Ministru tgħid liema kienu dawk il-parroċċi f'Għawdex li ngħataw xi forma ta' għajnuna kemm jekk finanzjarja jew xort'oħra mill-Ministeru jew l-entitajiet tiegħu, mis-sena 2013 sal-lum, maqsuma sena b'sena?

F'kull każ fiex kienet tikkonsisti din l-għajnuna?

L-ONOR.

CHRIS SAID staqsa lill-

Ministru għall-Ambjent, Żvilupp Sostenibbli u Tibdil fil-Klima

Jista' l-Ministru jgħid kemm ingħataw direct orders, kemm kien il-valur u fiex kien jikkonsisti kull direct order li ngħata mill-Wasteserv Malta lill-kumpanija li d-dettalji dwarha qed jingħataw separatament mit-8 ta' Marzu 2013 sal-lum, maqsuma sena b'sena u xahar b'xahar?

L-ONOR.

KAROL AQUILINA staqsa lill-

Ministru għat-Trasport, Infrastruttura u Proġetti Kapitali

Jista' l-Ministru jgħid, x'impjieg, servizzi ta' konsulenza jew xort'oħra kellu jew għad għandu l-individwu li d-dettalji dwaru qegħdin jingħataw separatament, mal-Ministeru tiegħu u mal-entitajiet kollha li jaqgħu taħtu sena b'sena, mis-sena 2013 sad-data li tiġi mwieġba din il-mistoqsija parlamentari?

Jista' jgħid, sena b'sena, kemm tħallas dan l-individwu għas-servizzi tiegħu?

Jista' jpoġġi fuq il-Mejda tal-Kamra kopja ta' kwalunkwe kuntratt iffirmat bejn il-Ministeru tiegħu u l-entitajiet kollha li jaqgħu taħtu u l-individwu msemmi?

L-ONOR.

KAROL AQUILINA staqsa lill-

Ministru għal Għawdex

Tista' l-Ministru tgħid, x'impjieg, servizzi ta' konsulenza jew xort'oħra kellu jew għad għandu l-individwu li d-dettalji dwaru qegħdin jingħataw separatament, mal-Ministeru tagħha u mal-entitajiet kollha li jaqgħu taħtha sena b'sena, mis-sena 2013 sad-data li tiġi mwieġba din il-mistoqsija parlamentari?

Tista' tgħid, sena b'sena, kemm tħallas dan l-individwu għas-servizzi tiegħu?

Tista' tpoġġi fuq il-Mejda tal-Kamra kopja ta' kwalunkwe kuntratt iffirmat bejn il-Ministeru tagħha u l-entitajiet kollha li jaqgħu taħtha u l-individwu msemmi?

L-ONOR.

KAROL AQUILINA staqsa lill-

Ministru għall-Familja, Drittijiet tat-Tfal u Solidarjetà Soċjali

Jista' l-Ministru jgħid x'impjieg, servizzi ta' konsulenza jew xort'oħra kellu jew għad għandu l-individwu li d-dettalji dwaru qegħdin jingħataw separatament, mal-Ministeru tiegħu u mal-entitajiet kollha li jaqgħu taħtu, sena b'sena, mis-sena 2013 sad-data li tiġi mwieġba din il-mistoqsija parlamentari?

L-ONOR.

KAROL AQUILINA staqsa lill-

Jista' l-Prim Ministru jpoġġi fuq il-Mejda tal-Kamra l-lista ta' aġenti akkreditati tal-Aġenzija dwar Visa u Residenza f'Malta?

L-ONOR.

KAROL AQUILINA staqsa lill-

Jista' l-Prim Ministru jpoġġi fuq il-Mejda tal-Kamra kopja tal-linji gwida kollha maħruġa mill-Aġenzija dwar Visa u Residenza f'Malta?

L-ONOR.

KAROL AQUILINA staqsa lill-

Jista' l-Prim Ministru jpoġġi fuq il-Mejda tal-Kamra kopja tal-formoli ta' applikazzjoni kollha maħruġa mill-Aġenzija dwar Visa u Residenza f'Malta?

L-ONOR.

GODFREY FARRUGIA staqsa lill-

Jista' l-Ministru jgħid kemm-il klijent mar (first referrals u mhux follow-ups) is-Sedqa għal għajnuna minħabba substance abuse f'kull sena mill-2013 sal-2017?

Kemm marru sal-aħħar ta' Ottubru 2018?

Kemm ikun hemm follow-ups?

Xi statistika żżomm is-Sedqa dwar numru ta' klijenti fejn l-abbuż fuq is-sustanza u l-abbuż fuq l-attitudni (behaviour bħal gambling) jitrażżan?

Jista' jagħti skeda separata għal dawn iż-żewġ tipi ta' abbuż għas-snin 2013 sal-2017, għal kull sena separatament?

Kemm kienu l-klijenti li fiequ għal kull sena mill-2013 sal-2017?

L-ONOR.

GODFREY FARRUGIA staqsa lill-

Peress li s'issa ġew approvati erba' fuel stations ġodda mill-Awtorità tal-Ippjanar (PA) u hemm 12 oħra pendenti, u peress li dan is-suġġett kien tqajjem fil-Kumitat Permanenti Dwar l-Ambjent u l-Ippjanar tal-Iżvilupp, wara li l-Awtorità għall-Ambjent u r-Riżorsi (ERA) ressqet dokument f'Mejju li għadda għall-approvazzjoni tal-Kunsill tal-PA u peress li d-deċiżjoni ttieħdet f'Awwissu u r-reviżjoni tal-policy suppost tressqet lill-istess Kumitat tal-Parlament, jista' l-Ministru jgħid x'inhi r-raġuni għal dan id-dewmien kollu biex tiġi approvata l-policy il-ġdida?

L-ONOR.

GODFREY FARRUGIA staqsa lill-

Ministru għall-Ambjent, Żvilupp Sostenibbli u Tibdil fil-Klima

Jista' l-Ministru jgħid kemm-il tunnellata lampuki nqabdet fis-sena 2016, 2017 u fl-2018 s'issa?

L-ONOR.

GODFREY FARRUGIA staqsa lill-

Ministru għall-Finanzi

Jista' l-Ministru jwieġeb il-mistoqsija parlamentari 7138 u jgħid x'inhu l-eżitu u l-konklużjonijiet tal-investigazzjonijiet interni li saru mill-Ministeru dwar il-kuntratt li ntrebaħ biex tinbena blokka ta' swali ġodda fir-Residenza San Vinċenz de Paule?

Jista' jpoġġi kopja tar-rapport fuq il-Mejda tal-Kamra?

L-ONOR.

GODFREY FARRUGIA staqsa lill-

Peress li hu fatt magħruf li t-tonn li jkun ilu maqbud jiġi ttrattat bil-carbon monoxide biex jidher iktar frisk u roża fil-kulur tiegħu u dan imur kontra regoli tal-Unjoni Ewropea u ġeneralment dan it-tip ta' tonn qed jinxtara bi prezz irħis u minħabba din il-prattika irregolari jinbiegħ bi prezz ferm għola, jista' l-Ministru jgħid x'qed jagħmel id-dipartiment biex jiżgura li fis-suq Malti ma għandniex dan it-tip ta' tonn?

X'testijiet qed isiru u fejn?

Kemm-il tunnellata ta' tonn ta' dan it-tip inqabad?

L-ONOR.

GODFREY FARRUGIA staqsa lill-

Ministru għat-Trasport, Infrastruttura u Proġetti Kapitali

Peress li l-liġi tad-Dominju Pubbliku li ġiet approvata fil-leġiżlatura l-oħra ntbagħtet fil-Kumitat Permanenti Dwar l-Ambjent u l-Ippjanar tal-Iżvilupp għal aktar evalwazzjoni, u din issa ilha pendenti għal aktar minn sena, u kulma saru s'issa żewġt laqgħat, jista' l-Ministru jgħid x'inhu l-intopp?

X'qed isir biex jintgħeleb dan l-intopp?

Se jsiru xi emendi fil-liġi?

L-ONOR.

TONI BEZZINA staqsa lill-

Jista' l-Ministru jgħid kemm inxtraw aerial photos tas-snin 1957, 1967, 1978, 1988, 1998, 2008 u 2018 għal kull sena separatament, mill-Planning Shop tal-Awtorità tal-Ippjanar xahar b'xahar mill-2016 sakemm tiġi mwieġba din il-mistoqsija parlamentari, kif ukoll x'kien id-dħul (revenue) xahar b'xahar mill-2016 sakemm tiġi mwieġba din il-mistoqsija parlamentari?

L-ONOR.

TONI BEZZINA staqsa lill-

Jista' l-Ministru jgħid kemm-il talba għal għoti ta' servizz saret lil-Land Survey Unit tal-Awtorità tal-Ippjanar u kemm kien id-dħul (revenue) xahar b'xahar mill-2016 sakemm tiġi mwieġba din il-mistoqsija parlamentari?

L-ONOR.

TONI BEZZINA staqsa lill-

Jista' l-Ministru jgħid kemm-il-enforcement notice ħarġet l-Awtorità tal-Ippjanar, lokalità b'lokalità u xahar b'xahar mill-2016 sakemm tiġi mwieġba din il-mistoqsija parlamentari?

Jista'jgħid xahar b'xahar u sena b'sena, kemm minn dawn l-enforcement notice:

a. saret applikazzjoni mal-Awtorità biex jiġi sanzjonat l-iżvilupp illegali u l-applikazzjoni relatata għadha pendenti quddiem l-Awtorità tal-Ippjanar;

b. saret applikazzjoni mal-Awtorità biex jiġi sanzjonat l-iżvilupp illegali u l-applikazzjoni relatata ġiet deċiża u l-permess neċessarju nħareġ;

c. saret applikazzjoni mal-Awtorità biex jiġi sanzjonat l-iżvilupp illegali u l-applikazzjoni relatata ġiet deċiża u l-permess ġie rifjutat;

d. saret applikazzjoni mal-Awtorità biex jiġi sanzjonat l-iżvilupp illegali u peress li l-applikazzjoni relatata ġiet deċiża u l-permess neċessarju ġie rifjutat, sar appell mid-deċiżjoni t-Tribunal tal-Appelli għall-Ippjanar; u

e. ġew irtirati għaliex min wettaq l-illegalità ddeċieda li jneħħi din l-illegalità?

L-ONOR.

TONI BEZZINA staqsa lill-

Jista' l-Prim Ministru jgħid kif inhi magħmula l-istruttura tan-National Oil Corporation?

Min huma l-membri tal-bord tan-National Oil Corporation?

X'inhi l-funzjoni tan-National Oil Corporation?

X'inhu x-xogħol li qed twettaq din il-Korporazzjoni bħalissa?

L-ONOR.

TONI BEZZINA staqsa lill-

Jista' l-Prim Ministru jgħid f'liema żoni u lil min inħarġu liċenzji mill-Gvern Malti għat-tħaffir taż-żejt, sena b'sena, mill-2008 sa meta tiġi mwieġba din il-mistoqsija parlamentari?

X'area tkopri kull liċenzja u min għandu dawn il-liċenzji?

Jista' jgħid x'tip ta' kuntratt kien hemm/hemm bejn dawk li ħaffru/se jħaffru għaż-żejt u l-Gvern Malti?

Min se jħallas għat-tħaffir għaż-żejt?

L-ONOR.

TONI BEZZINA staqsa lill-

Jista' l-Prim Ministru jgħid liema huma dawk il-kumpaniji taż-żejt li bħalissa qed juru interess fit-tħaffir taż-żejt fl-areas li jaqgħu taħt il-ġurisdizzjoni Maltija u fiex waslu d-diskussjonijiet mal-Gvern Malti?

F'kull każ, jista' jgħid meta bdew id-diskussjonijiet mal-Gvern Malti?

L-ONOR.

CLAUDETTE BUTTIGIEG staqsiet lill-

Ministru għall-Ġustizzja, Kultura u Gvern Lokali

Jista' l-Ministru jwieġeb il-mistoqsija parlamentari 7466 u jgħid kemm hemm każijiet:

b) ċivili

fil-Qorti ta' Malta li ilhom għaddejjin għal aktar minn ħames snin?

Jista' jagħti din l-informazzjoni f'statistika separata sad-data li tiġi mwieġba din il-mistoqsija parlamentari?

L-ONOR.

CLAUDETTE BUTTIGIEG staqsiet lill-

Jista' l-Ministru jwieġeb il-mistoqsija parlamentari 7467 u jgħid kemm hemm każijiet:

b) ċivili

fil-Qorti ta' Malta li ilhom għaddejjin għal aktar minn għaxar snin?

L-ONOR.

CLAUDETTE BUTTIGIEG staqsiet lill-

Jista' l-Ministru jwieġeb il-mistoqsija parlamentari 7468 u jgħid kemm hemm każijiet:

b) ċivili

fil-Qorti ta' Għawdex li ilhom għaddejjin għal aktar minn ħames snin?

L-ONOR.

CLAUDETTE BUTTIGIEG staqsiet lill-

Jista' l-Ministru jwieġeb il-mistoqsija parlamentari 7469 u jgħid kemm hemm każijiet:

b) ċivili

fil-Qorti ta' Għawdex li ilhom għaddejjin għal aktar minn għaxar snin?

L-ONOR.

CLAUDETTE BUTTIGIEG staqsiet lill-

Jista' l-Ministru jwieġeb il-mistoqsija parlamentari 7470 u jgħid globalment, kemm hemm każijiet fil-Qrati ta' Malta u Għawdex li ilhom pendenti għal aktar minn 450 jum?

L-ONOR.

EDWIN VASSALLO staqsa lill-

Ministru għal Għawdex

B'referenza għall-mistoqsija parlamentari 7433, tista' l-Ministru tikkonferma jekk fl-SME park fil-preżent hemmx xogħol għaddej minkejja li l-istess Ministru qed tgħid li l-proġett għadu fi stadju ta' applikazzjoni quddiem l-Awtorità tal-Ippjanar?

L-ONOR.

EDWIN VASSALLO staqsa lill-

Ministru għall-Ambjent, Żvilupp Sostenibbli u Tibdil fil-Klima

Jista' l-Ministru jara li fil-Mosta tasal il-korrispondenza meħtieġa rigward is-separazzjoni tal-iskart li għandha tibda l-Erbgħa, 31 ta' Ottubru 2018 fejn tali bidla se tibda bla preparazzjonijiet meħtieġa?

L-ONOR.

RYAN CALLUS staqsa lill-

Ministru għall-Edukazzjoni u Xogħol

Jista' l-Ministru jikkonferma jekk il-Liġi għall-Kummerċjalizzazzjoni tal-Isport tapplikax għad-dixxiplini sportivi kollha, u li mhix limitata biss għal uħud mid-dixxiplini sportivi?

L-ONOR.

IVAN BARTOLO staqsa lill-

Ministru għall-Enerġija u Immaniġġar tal-Ilma

Jista' l-Ministru jara l-każ tal-individwu li d-dettalji dwaru qed jingħataw separatament peress li l-kont tad-dawl ġie 'l fuq minn €194 fejn is-soltu kien jiġi bejn l-€40 u l-€50?

L-ONOR.

IVAN BARTOLO staqsa lill-

Ministru għall-Edukazzjoni u Xogħol

Jista' l-Ministru jgħid x'inhi l-policy dwar healthy eating li tiġi osservata f'kull skola?

L-ONOR.

IVAN BARTOLO staqsa lill-

Ministru għall-Edukazzjoni u Xogħol

Jista' l-Ministru jelenka suġġerimenti lill-ġenituri sabiex ikunu jistgħu jgħinu lil uliedhom isegwu t-tagħlim li jsir mill-għalliema fl-iskola?

L-ONOR.

IVAN BARTOLO staqsa lill-

Ministru għall-Familja, Drittijiet tat-Tfal u Solidarjetà Soċjali

Jista' l-Ministru jpoġġi fuq il-Mejda tal-Kamra kopja tad-dokument: 'Struttura għal Tnaqqis fil-Faqar u għal Inklużjoni Soċjali 2014 – 2024'?

Xi twettaq mill-Gvern s'issa minn dan id-dokument?

L-ONOR.

IVAN BARTOLO staqsa lill-

Deputat Prim Ministru u Ministru għas-Saħħa

Jista' d-Deputat Ministru u Ministru għas-Saħħa jgħid kemm intefqu flus (kapitali u rikorrenti) fuq is-servizzi tal-qasam tas-saħħa mentali matul din is-sena sad-data li fiha tkun imwieġba din il-mistoqsija?

L-ONOR.

IVAN BARTOLO staqsa lill-

Jista' l-Ministru jagħti tagħrif iddettaljat dwar it-tipi ta' xogħol li qed jitwettaq mill-Programm LEAP sabiex persuni joħorġu mill-faxxa ta' faqar?

L-ONOR.

HERMANN SCHIAVONE staqsa lill-

Ministru għat-Trasport, Infrastruttura u Proġetti Kapitali

Jista' l-Ministru jgħid x'inhuma l-pjanijiet tal-Gvern għas-sit magħruf bħala r-Razzett ta' Siettu fi Triq tal-Papa Birżebbuġa?

L-ONOR.

SILVIO GRIXTI staqsa lill-

Jista' l-Ministru jgħid kemm huwa l-ammont ta' flus li ntefqu f'dawn l-aħħar tliet snin fuq il-vjolenza domestika?

L-ONOR.

SILVIO GRIXTI staqsa lill-

Jista' d-Deputat Ministru u Ministru għas-Saħħa jgħid x'inhuwa l-irwol prinċipali tal-Kummissarju għas-Saħħa Mentali?

X'għandha tagħmel persuna jekk ikollha lment dwar xi servizzi mogħtija lilha dwar il-qasam tas-saħħa mentali?

Kemm kien hemm ilmenti quddiem il-Kummissarju matul dawn l-aħħar tliet snin?

L-ONOR.

SILVIO GRIXTI staqsa lill-

Jista' l-Ministru jgħid meta ġie inawgurat iċ-Ċentru ta' Żvilupp Professjonali għall-impjegati tal-Aġenzija Sapport?

X'taħriġ ġie organizzat minn mindu nfetaħ u kemm-il professjonist ħa sehem f'dan it-taħriġ?

L-ONOR.

SILVIO GRIXTI staqsa lill-

Jista' l-Ministru jgħid kemm huwa n-numru ta' persuni b'diżabilità li joqogħdu f'Marsaskala skont ir-Reġistru Nazzjonali Persuni b'Diżabilità tal-Kummissjoni għad-Drittijiet ta' Persuni b'Diżabilità (CRPD)?

X'inhija d-diżabilità tagħhom?

X'etajiet għandhom?

L-ONOR.

SILVIO GRIXTI staqsa lill-

Ministru għall-Ġustizzja, Kultura u Gvern Lokali

Jista' l-Ministru jgħid x'servizzi qegħdin jingħataw fiċ-Ċentru Edukattiv tal-Kunsill Lokali ta' Marsaskala?

X'għandha tagħmel persuna biex tagħmel użu minn xi wieħed minn dawn is-servizzi?

L-ONOR.

CLAUDETTE BUTTIGIEG staqsiet lill-

Jista' l-Prim Ministru, permezz tas-Segretarju Parlamentari għar-Riforma, Ċittadinanza u Simplifikazzjoni jwieġeb il-mistoqsija parlamentari 7475 li oriġinarjament saret lill-Ministru għall-Affarijiet Ewropej u l-Ugwaljanza u li issa ġiet riferuta lilu u jgħid x'qed jagħmel il-Gvern sabiex f'pajjiżna jinħoloq bilanċ bejn in-nisa u l-irġiel fil-politika u fit-teħid ta' deċiżjonijiet pubbliċi hekk kif identifikat fl-istrategic objective 4 tal-Council of Europe Gender Quality Strategy 2018-2023?

L-ONOR.

EDWIN VASSALLO staqsa lill-

Ministru għall-Enerġija u Immaniġġar tal-Ilma

Jista' l-Ministru jgħid jekk hux minnu li l-Gvern diġà beda diskussjonijiet dwar il-bejgħ u trasferiment tal-assi tal-Enemed lill-privat?

Meta bdew id-diskussjonijiet dwar il-bejgħ ta' din l-entità?

Ma' min qed isiru d-diskussjonijiet dwar il-bejgħ tal-Enemed?

L-ONOR.

ROSIANNE CUTAJAR staqsiet lill-

Ministru għall-Ambjent, Żvilupp Sostenibbli u Tibdil fil-Klima

Jista' l-Ministru jgħid jekk jikkunsidrax li l-boroż taż-żibel jiġu barcoded u mqassma mill-Kunsilli Lokali sabiex l-awtoritajiet ikunu jistgħu jinforzaw il-liġi fuq min joħroġ il-boroż fi ġranet jew ħinijiet li mhux suppost?

L-ONOR.

ROSIANNE CUTAJAR staqsiet lill-

Ministru għall-Ekonomija, Investiment u Negozji Żgħar

Jista' l-Ministru jgħid jekk hemmx il-ħsieb ta' xi inċentivi għal min għandu negozju relatat mal-agrikoltura?

L-ONOR.

ETIENNE GRECH staqsa lill-

Ministru għall-Edukazzjoni u Xogħol

Jista' l-Ministru jgħid kemm kien hemm ġenituri li ġew akkużati li ma bagħtux lil uliedhom l-iskola fis-sena skolastika 2016 – 2017?

Kemm minn dawn l-istudenti kien għadhom f'età bikrija?

Kemm hawn ġenituri li mhux qed jibagħtu lil uliedhom l-iskola u mhux qed jikkolaboraw mal-iskola f'dan il-perjodu?

L-ONOR.

ETIENNE GRECH staqsa lill-

Deputat Prim Ministru u Ministru għas-Saħħa

B'referenza għar-risposta tal-mistoqsija parlamentari 7414, jista' d-Deputat Prim Ministru u Ministru għas-Saħħa jgħid kemm minn dawn il-persuni b'nuqqas ta' saħħa mentali msemmija li jattendu f'dawn iċ-Ċentri, jagħmlu użu minn dawn iċ-Ċentri regolarment kull ġimgħa?

Jista' wkoll jinforma lill-Kamra jekk iċ-Ċentru taż-Żejtun għadux jiffunzjona/miftuħ billi mhux identifikat f'din ir-risposta tal-mistoqsija parlamentari?

L-ONOR.

ETIENNE GRECH staqsa lill-

Jista' d-Deputat Prim Ministru u Ministru għas-Saħħa jgħid jekk għandniex Strateġija Nazzjonali kontra l-obeżità?

Jekk iva, jista' jpoġġi kopja ta' din l-istrateġija kontra l-obeżità?

L-ONOR.

ETIENNE GRECH staqsa lill-

Ministru għall-Ġustizzja, Kultura u Gvern Lokali

Jista' l-Ministru jpoġġi fuq il-Mejda tal-Kamra kopja taċ-Charter għaċ-Ċittadini fil-Qorti li ġie mniedi f'Lulju tas-sena 2016?

L-ONOR.

ETIENNE GRECH staqsa lill-

Jista' d-Deputat Prim Ministru u Ministru għas-Saħħa jindika fid-dettal fiex jikkonsisti s-servizz ta' Ħidma Soċjali għall-pazjenti fl-Isptar Mater Dei?

X'għandu jagħmel pazjent – jew il-qraba tiegħu - biex jagħmel użu minn dan is-servizz waqt li jkun l-isptar?

ORDNIJIET TAL-ĠURNATA

Estimi Ġenerali 2019 - Kumitat ta' Provvista

Il-Ħdax-il Jum Stabbilit – Ministeru għall-Ambjent, Żvilupp Sostenibbli u Tibdil fil-Klima

Vot 35 - Ministeru għall-Ambjent, Żvilupp Sostenibbli u Tibdil fil-Klima

Vot XIII - Ministeru għall-Ambjent, Żvilupp Sostenibbli u Tibdil fil-Klima - Kapital

5 ta' Novembru 2018 SKRIVAN TAL-KAMRA

KUMITATI TAL-KAMRA

LAQGĦA KONĠUNTA

KUMITAT PEMANENTI DWAR L-AFFARIJIET BARRANIN U EWROPEJ,

KUMITAT PERMANENTI DWAR IL-KONTIJIET PUBBLIĊI U

KUMITAT PERMANENTI DWAR L-AFFARIJIET EKONOMIĊI U FINANZJARJI

Il-Kumitat Permanenti dwar l-Affarijiet Barranin u Ewropej, il-Kumitat Permanenti dwar il-Kontijiet Pubbliċi u l-Kumitat Permanenti dwar l-Affarijiet Ekonomiċi u Finanzjarji se jiltaqgħu nhar it-Tlieta, 6 ta' Novembru 2018 fl-4.30 pm fil-Kamra tal-Kumitati fil-Parlament il-Belt b'din l-aġenda:

Preżentazzjoni mis-Sur Leo Brincat, Membru tal-Qorti Ewropea tal-Awdituri, dwar ir-Rapport Annwali u r-Rapport fuq l-Attivitajiet tal-Qorti Ewropea tal-Awdituri għas-sena 2017, u l-Landscape Review: Putting EU Law into practice.

KUMITAT PERMANENTI DWAR L-AMBJENT U L-IPPJANAR TAL-IŻVILUPP

Il-Kumitat Permanenti dwar l-Ambjent u l-Ippjanar tal-Iżvilupp se jiltaqa' nhar l-Erbgħa, 7 ta' Novembru 2018 fl-4:30 pm fil-Kamra tal-Kumitati fil-Parlament b'din l-aġenda:-

Konferma tal-Minuti; u

Diskussjoni ġenerali dwar ir-Rapport maħruġ mill-Awtorità tal-Ambjent u r-Riżorsi intitolat "State of the Environment Report 2018"

KUMITAT PERMANENTI GĦALL-KONSIDERAZZJONI TA' ABBOZZI TA' LIĠI

Abbozz Nru 47 – Abbozz ta' Liġi li jemenda l-Kodiċi Ċivili u l-Kodiċi Kriminali – Onor. Claudio Grech.

Abbozz Nru 52 - Abbozz ta' Liġi dwar is-Servizzi ta' Impjieg u Taħriġ – Ministru għall-Edukazzjoni u x-Xogħol.

Abbozz Nru 5 - Abbozz ta' Liġi biex jemenda Diversi Liġijiet (Riforma dwar il-Pensjonijiet) - Ministru għall-Ekonomija, Investiment u Negozji Żgħar.

Abbozz Nru 49 – Abbozz ta' Liġi li jemenda l-Att dwar Awtorità għas-Servizzi Finanzjarji ta' Malta (Emenda Nru 2) – Segretarju Parlamentari għas-Servizzi Finanzjarji, Ekonomija Diġitali u Innovazzjoni.

Abbozz Nru 50 – Abbozz ta' Liġi li jemenda l-Att dwar is-Swieq Finanzjarji – Segretarju Parlamentari għas-Servizzi Finanzjarji, Ekonomija Diġitali u Innovazzjoni.

5 ta' Novembru 2018 SKRIVAN TAL-KAMRA